Source: http://www.bihon.ro/cel-mai-bun-meci-al-handbalistilor-de-la-csm/1591446
Timestamp: 2017-06-26 13:57:34+00:00

Document:
Cel mai bun meci al handbaliştilor de la CSM - BIHON
Publi24 BIHON Bihon CSM Oradea Cel mai bun meci al handbaliştilor de la CSM Cel mai bun meci al handbaliştilor de la CSM	De	Gavril Nutiu	la	15. noiembrie 2015 15:36	Echipa de handbal masculin CSM Oradea a obţinut ieri o victorie categorică în meciul cu HC Argeş Piteşti, câştigat cu scorul de 39-29 (20-12). Partida a contat pentru etapa a 9-a Diviziei A, Seria B şi a fost la discreţia gazdelor.
Orădenii s-au detaşat pe tabela de marcaj încă din primele minute de joc, creându-şi un avantaj lejer până la finele primei reprize, scorul la pauză fiind 20-12. Diferenţa a luat proporţii în mitanul secund, ajungând la 12 goluri, după care antrenorul gazdelor, Sebastian Tudor a rulat toţi jucătorii din lot, iar oaspeţii au mai redus din handicap. Rezultatul final, 39-29, sugerează superioritatea categorică din acest meci a echipei noastre. CSM Oradea a făcut de altfel cel mai bun meci din acest tur de sezon.
„Sunt mulţumit de prestaţia băieţilor, chiar dacă mai avem încă numeroase lucruri de pus la punct. Aşa cum am spus înainte de meci, echipa noastră este pe un trend ascendent. Am văzut un reviriment încă din meciul amical disputat săptămâna trecută, în perioada de pauză competiţională, pe terenul Universităţii Cluj. Am convingerea că echipa va progresa în continuare şi va ocupa un loc mai bun la finele sezonului”, a afirmat după încheierea partidei tânărul antrenor al CSM Oradea, Sebastian Tudor.
Etapa viitoare, echipa noastră va juca în deplaasre cu HC CS Universitatea de Vest Timişoara, formaţie care a pierdut toate meciurile disputate până acum. Partida va avea loc duminică, 22 noiembrie.
CSM Oradea – HC Argeş Piteşti 39-29 (20-12)
CSM Oradea: Nedelcu, Duma, Gale – portari; Păuna 4, R. Radu 2, Babici 5 (3 din 7 metri), Munea 2, Crăciun 1, Haiduc 13 (2), Szilagyi, Oşvat 1, Svoboda 9, Steiner 2, R. Niţu. Antrenor: Sebastian Tudor.
HC Argeş Piteşti: Postea, Maior – portari; Stânca 2, Mărgărit 2, Mihai, Mihalache, Ene 7 (1 din 7 metri), Cristea 4, Roauă 4, Dragomir, Ciuculete 7 (3). Antrenor: Georgianos Macri.
Arbitri: Alin Gherman, Alin Moldovan (ambii din Baia Mare).
Taguri: arena antonio alexe, csm oradea, handbal, HC Arges Pitesti, Sebastian Tudor	0Comentarii	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 
 CSM	
 CSM 
 CSM 
 CSM 

CSM 

CSM 
 csm